Peterjasie Patriot #168
Alles vat deesdae aan ons sakke. Brandstofprys, tolgelde ensovoorts. Ontspan nou en geniet 'n bietjie Afrikaans, ek is seker dit sal jou beter laat voel.
Die resepte is weereens 'n lekker verskeidenheid, gaan kyk maar na ondertoe.
Die pasella hierdie keer is 'n eBoek met resepte uit die Struisbaai omgewing. Gaan na die Pasella afdeling en laai die boek af, kom ons kyk of die Kapenaars ook sulke lekker kos kan voorberei.
WAZZUB - nuut op die internet
Jy weet seker van Google en Yahoo. Hulle is internet soekenjins en maak sakke en sakke vol geld. Hulle kom handig te pas en ons gebruik hulle gereeld en hulle maak hulle geld uit advertensies. Nou is WAZZUB op die toneel. Hulle wil ook hulle deel van die soekenjin mark besit maar hulle moet genoeg lede hê om adverteerders te trek om geld te maak.
Toe kom hulle op die blink idee af om van hulle winste aan hulle lede uit te deel. Hulle vra geen geld nie, hulle is nog in toetsfase en beoog om in April lewendig te gaan. Al wat hulle verlang is dat jy by hulle gratis aansluit en wanneer hulle lewendig gaan dat jy WAZZUB jou tuisblad maak. So eenvoudig soos dit. Hulle vra ook dat jy ten minste drie lede kry om aan te teken. Hierdie is nie 'n piramide skema nie aangesien geen geld betrokke is nie, dit is bloot bemarking vir lede.
Ek het al gesoek op die internet en kan nêrens sien dat dit afgemaak word as 'n foefie nie.
Hier is die skakel. klik gerus en gaan kyk dit uit. http://signup.wazzub.info/?lrRef=27ecc
Registreer – jy ontvang ’n verifikasie e-pos waarop jy dan moet kliek – dit neem jou na die webblad – vul in – dan ontvang jy nog ’n e-pos wat jou aanteken (log-in) besonderhede bevestig – jy moet dan gaan aanteken op die WhazzUb webblad en jy kry 'n skakel met jou eie unieke lidmaatskapnommer, dis die skskel wat jy dan uitstuur om nog lede te werf.
Ek het aangesluit, ek probeer enigiets eenkeer :-) En dit kos niks!
Weereens alles wat jy wil weet oor die huidige reeks, klik om oop te meek of regs klik om af te laai
Super 15 - Wedstryde Super 15 - Punte
Super 15 - Logs Super 15 - Kaarte
Super 15 - Spanne Super 15 - Statistieke
Stuur sommer aan die mense op jou poslys ook wat dit mag geniet. Dankie!
'n Brief van Frikkie Saayman aan 'n koerant
(Nota van die redakteur: Frikkie se begrafnis was voorverlede Saterdag. Katryn is Maandag vry gespreek.)
Enige Bank, Poskantoor of Prokureur het maar ‘n bode wat allerhade los werkies ok moet doen, soos om die pos te gaan haal, toilette skoon te maak, vloere te mop en in die meeste gevalle sommer koffie en tee vir die kantoor personeel te maak.
Veral in onse ou klein dorpie Moerlandspan waar ek vandaan kom is die enigste bode sommer alles en mens sien hulle sommer heel dag so beweeg tussen al die plekke waar niemand lus voel om heen te loop nie.
Die lede van ons eie Bank, en hier kan ek beslis nie die naam noem nie, was elke dag stiptelik op hul pos van die Bestuurder tot die Bode.
Ou Simon die bode was soos baie ander bodes, maar effens van ‘n slons. Rooi gesuipte oë, goud-geel tande van al die BB twak wat hy met koerant papier rook, stukkend uniform (want hy verkoop die nuwes), en ‘n natuurlike klankie wat genoeg is om die meeste mense te laat sidder.
Die dames in die kantoor het gedurig gekla oor Simon so vrot afstof, nie mooi skoonmaak nie, en daai klankie van hom was een te veel! So, soggens nadat Simon almal se koffie gemaak het, het hulle hom dadelik soveel takies moontlik gegee om hom net uit die bank te kry, wat Simon natuurlik erg misbruik het, en meestal vol papsak wyn onder ‘n boom lê en slaap het, altyd sonder sokkies.
Die klankie was afkomstig van Simon se besondere liefde vir hard gekookte eiers, waarvan hy elke liewe dag ten minse ses verorber het met middag ete, afkomstig van sy eie henne wat skrop om sy kaia in die lokasie.
Dis todat Koos, die nuwe Bank bestuurder een dag uit pure moedeloosheid die besemkas agter in die bank loop oop ruk het op soek na skoonmaakmiddels, dat hy op iets vreemd deur die agter ruit afgekom het.
Rustig aan die slaap lê ou Simon onder die boom vol hard gekookte eiers en ‘n paar nat sokkies is opgehang aan die venster se diefwering, daar agter waar niemand ooit kom nie.
Koos het een en een bymekaar gesit en die volgende oggend vir Simon bekruip oral waar hy gaan en tot sy ewige spyt gesien wat daar gebeur.
Die bank het so ‘n 15 Liter blink staal Urn met styf passende deksel wat sommer heel dag so staan en prut vir koffie water en dis nou hier waar die groot kots vir Koos kom staan en wag het.
So kom Simon toe in en gaan tap die urn vol water, skakel hom aan en gaan sit al te rustig op die stoel langs die tafel.
Mooi pak Simon 6 ROU eiers uit ‘n tassie op die tafel en maak sy skoen veters los.
Daarna trek hy sy sokkies uit en plaas 3 eiers in elke sokkie en hang elke sokkie vernuftig oor die rand van die urn in die koffie water en knyp hulle met die deksel vas.
Soos die koffie water kook, so kook Simon se eiers, en kry sy sokkies sommer ‘n lekker was ook.
Koos sê nadat hy sy laaste stuk dikderm uitgespoeg het, en die res van die personeel mekaar vertrap het om hulle mangels te loop uitskeur voor die toilet het hulle ou Simon dik gemoer en summier op pensioen gesit.
Tot vandag toe staan daai urn in die stoor en drink die personeel bottel water en koeldrank !!!
Regs klik hier om 'n eBoek met resepte uit die Struisbaai omgewing af te laai.
Mankwe Dam by Pilanesberg
Met al sy talente is Thys ook nog 'n baie goeie kitaarspeler. As 'n mens so terug dink is daar omtrent nie 'n instrument wat hy nie in die kompetisies gespeel het nie en het hy bykans elke keer in die wenorkes gespeel! Thys se Tokkel is een van sy nuutste skeppings wat deesdae deur baie musikante gespeel word.
Drie dinge weet ek:
Dit is nooit te laat nie-word stil, soek hulp, beplan en begin klein.
Daar was eendag 'n blou mannetjie.
Sy blou wekker maak hom wakker in sy blou kamer op sy blou bed onder sy blou komberse.
Hy staan op en trek sy blou slippers en sy blou japon aan.
Hy loop na sy blou badkamer toe en skeer sy blou baard met sy blou skeerroom.
Hy klim toe in sy blou stort en was sy blou lyf met sy blou seep.
Hy klim uit nadat hy sy blou hare gewas het en hy droog homself met sy blou handdoek af.
Hy trek toe sy blou werksklere en sy blou skoene aan.
Hy sit sy blou horlosie aan en loop by sy blou trappe af.
Hy maak vir hom blou koffie in sy blou beker en eet blou pap in sy blou bakkie met sy blou lepel.
Toe gee hy vir sy blou hond blou kos en sê “tata bloues”.
Hy sien toe hy gaan laat wees en gryp sy blou sleutels en sy blou aktetas en sluit sy blou huis, hardloop oor sy blou gras, maak sy blou garage oop en sit in sy blou kar.
*Hierdie storie is ook beskikbaar in bruin, rooi en groen*
Koolstoof en hotplate!
'n Vrou is soos 'n koolstoof: As jy goed na haar kyk, sal sy baie jare lank sorg dat daar lekker kos op jou tafel is...
Nou vra jy my, hoekom juis 'n koolstoof ?
Die antwoord is eenvoudig, as jy net bietjie daaroor dink Kyk, om vuur te maak in 'n koolstoof, verg voorbereiding.
Jy moet voor die tyd sorg dat daar papier en fyn houtjies is, dat daar lekker stompe is en dat die kole emmer vol is.
Dan begin jy daai vuur van Bo af aanpak. (Jy kon nog nooit 'n koolstoof van onder af aan die brand steek nie!)
Die papier is soos briefies en versies en goed, en is die begin van die hele proses. Dan kom die fyn houtjies. Hierdie is die komplimente en Klein dingetjies wat jy vir haar doen om die Klein vuurtjie bietjie groter te blaas. Dan volg die hout. Dis wanneer jy begin geskenke en goed koop, laaste kom die kole, die GROOT WOORD, LIEFDE.
Dis die ding wat sorg dat die vuur lank en warm sal brand. Jy Pak ook nie sommer alles gelyk daar in nie, nee, jy begin met die papier en doen dinge so stap vir stap, en soos die een mooi brand, so Pak jy die volgende laag by.
En eers wanneer daai vuur goed brand, Dan mag jy maar die deurtjie hier aan die onderkant oopmaak en met jou poker daar karring sodat die hitte goed kan afsak...........
En 'n koolstoof vat baie lank om af te koel............ As jy dit nie besef nie, kan 'n man jou hande lelik verbrand.....
En moenie dink goed soos Blitz of alkohol is 'n goeie aansteker nie ! Jy sal wel so vinnige opwelling en hittetjie kry, maar gewaarborg, dit sal maar kort van duur wees.
Maar doen jy dit reg, sal daar 'n gesellige rokie by die skoorsteen uittrek, 'n sekere sein vir almal dat daar hitte en gerief in daardie huis is.
Daardie stoof word die middelpunt van die huishouding wat almal om haar saamtrek, wat sorg vir baie gesellige ure omgesels, wat warm maak as dit koud is en rotsvas staan waar sy staan.
Die ander ding wat 'n man moet verstaan, is dat die stoof gereeld skoongemaak moet word, en gewoonlik word dit gedoen deur iemand Anders van die vroulike geslag wat sorg dat daar op gereelde basis van die as ontslae geraak word. Daar is egter niks verkeerd daarmee Meneer, as jy ook gereeld gaan sit en luister as sy haar uitpraat en skoonmaak wat daar binne opgegaar het nie. Dit sal net help dat die stoof beter brand.
En Dan natuurlik, so een keer 'n maand, moet die pype en goed skoongemaak word van die roet en goed, en Dan is die stoof so bietjie buite werking. En Dan is dit ook hoogs aanbeveelbaar dat jy nie gaan staan en karring nie.........
Sy kan natuurlik ook doen met bietjie spoeg en politoer, en daar moet gesorg word dat sy gereeld kry wat nodig is
'n Gepolitoerde stoof LYK net soveel beter as 'n ou vaal, onversorgde ene.
En meneer, as jy nou self so nou en Dan bietjie olietjies in die hand neem, en dit mooi sagkens orals aanwend, later tot in die gleufies in, sal jy verbaas wees wat se verskil dit aan jou stofie maak...... Wees
net versigtig dat jy Dan nie 'n broodjie of twee of drie in die oondjie Los nie, want dit sal sekerlik groei en uitdy tot 'n ryke seen.....
'n Man aan die ander Kant, is soos 'n spiraalplaat hotplate: Draai net aan sy knop en hy is feitlik onmiddelik warm. Maar as die pot klaar gekook het, word hy weer net so vinnig koud ook.......
En sien jy ooit mense om hom vergader........... ???
Musiek: M.L. DE VILLIERS, 1921
Pas op, dis ons wat brandwag staan, dis Jong Suid-Afrika,
met oog en oor wat niks ontgaan--praat gou en reg: Werda?
Ons ken vir jou, o vriend wat kom, en ons, o vyand, jou.
Wat ons bewaak is heiligdom: Ons weet en waak getrou.
Ons hoor die grafstem uit die nag--o ouer, slaap gerus,
ons sien die voorlig van die dag--lag kindjie, werda sus!
Verlede, hede, toekoms vra: "Wie's daar wat waak?  Werda?"
Dis ons wat waak, dis werda, ja oor jou, Suid-Afrika.
Die vrou is verveeld met die pret-kant van haar huwelik, en besluit om 'n beroep op manlief se instink te maak.
Hy sit en lees koerant met sy bril op sy neus. Sy gaan sit oorkant hom sonder 'n broekie aan, in 'n baie kort
Kort-kort kruis sy haar bene baie strate-gies sodat pappa niks kan miskyk nie.
Hy blaai rustig rond in die koerant en vra in 'n stadium in 'n stadige, diep stem, so asof hy steeds hard
konsentreer op dit wat hy lees:
"Is jy kaal onder daai rok?"
"Ja," sê sy in haar seksieste, hees stem.
"Dankie tog," sê hy. "Ek dog jy het op die kat gaan sit."
Sipho ry vroeg oggend met die baas se bakkie mark toe om waartlemoene te verkoop. So teen 9 uur die oggend bel hy die boer met n helse remoer in die agtergrond.
Boer: "Ja Sipho, wat gaan aan?"
Sipho: "My baas, die vark hy het by die pad gespring toe ek ry hom raak. Nou die vark se kop sit vas by die grill en hy raas baie"
B: "Vat die 303 agter die sitplek en skiet hom dood, gooi hom agter op die bakkie en bring saam plaas toe, ons sal dit hier uitsort. Kyk net eers of die radiator nie seergekry het nie. As daar probleme is bel my weer dan Kom haal ek jou"
S: "Oukay my baas"
So 10 minute later bel sipho weer
B: "Is die bakkie stukkend Sipho?"
S: "Nee my baas, die bakkie is oukay"
B: "Nou wat is die probleem Sipho?"
S: "Ek wil net weet my baas, wat moet ek met die vark se moterbike met die blou lig maak?
Ek het die afgelope vakansie 'n interresante episode beleef:
Nadat ons terug was by die huis, het my tuinhulp van baie jare ook toe so twee weke se verlof gekry.
Dit het natuurlik beteken dat ekself weer agter die grassnyer moes inskuif.
Die Saterdag-oggend was ek in my oudste PT-broek en T-shirt besig om die gras op die sypaadjie voor ons huis te sny, en ek was haastig en wou die job ordentlik en gou afgehandel kry. Ek was nie lus om vir 'n nuwe voornemende tuinhulp te verduidelik hoe die gras gesny moes word nie.
Maar soos dit maar altyd gaan: As jy niemand nodig het nie, dan daag al die hulp in die wereld op. Elkeen wil weet of hy nie 'n piece-job vir die dag kan kry nie. Toe die vierde een opdaag en hande in die sakke staan en vra of hy 'n piece-job kan kry, toe verloop die gesprek omtrent soos volg:
Hy: "Ek ken hom die sny van die gras, ek soek die job"
Ek: "Sorry man, ek bly nie hier nie, ek werk net vir die mense wat hier binne bly."
Hy: "Hau, die mense hulle employ 'n whitey by die tuin"
Ek: "Ja, en hulle gee nie eers kos by lunchtime nie."
Einde van die storie was, dat hy sy pakkie Kent sigarette uithaal, en my een aanbied.
Ek vat toe een, en hy steek hom vir my aan. Ek vat so drie trekke, nip die outjie, en sit die stompie agter my oor.
So met die wegstap was sy laaste woorde: "Die ANC het alles kom opf...k.
Die Drie Beertjies - 2011 weergawe
Baba beer gaan by die trappe af en sit in sy klein stoeltjie by die tafel, en hy kyk na sy klein papbordjie...
"Wie't my pappies' geëet?", vra hy in 'n huilerige stemmetjie.
Mammabeer se kop verskyn in die luik tussen die kombuis en die eetkamer. Haar gesig lyk soos 'n hoëveldse donderstorm.
Dit was Mammabeer wat in die koue uitgegaan het om die koerant te gaan haal..
"En nou dat julle uiteindelik besluit het om julle flenter-beergatte ondertoe te sleep en Mammabeer se kombuis met julle bebliksemde teenwoordigheid te kom vereer, moet julle nou mooi luister, en goed luister, want ek gaan dit nie weer sê nie"
"Ek - Het - Nog - Nie - Die - F*&%$n - Pap - Gemaak - Nie!!!"
Daar in Brakpan hoërskool sukkel die ouens maar met engels.
Die hele skool skryf hul 2de taal eindvraestel in die saal.
Toe hulle klaar geskryf het, vra Jannie vir Koos: "Jes Koos hoe lyk jou leeu?"
Koos antw: "Watse leeu???"
Jannie sê: "Onder aan die vraestel staan 'draw a line'!
Kinders en dwelms
• emosioneel / sosiaal
Byvoorbeeld op fisiese vlak kan jou kind begin swak eet of al meer onnet op sy persoon raak. Verstandelik ondervind hy al meer konsentrasie probleme en kan sy redenasies absurd raak. Sosiaal begin jou kind hom al meer onttrek en raak buierig.
2. Kry professionel hulp: Wanneer jou kind met dwelms deurmekaar raak of jy vermoed dit - gaan spraak 'n kundige op die gebied soos 'n sielkundige of dokter. Klop aan by Sanca vir hulp.
Onthou jy as ouer kan die verskil maak!
"Dwelms is 'n mors van tyd. Dit vernietig jou geheue en jou selfrespek en elke ding wat te doen het met jou selfwaarde." - Kurt Cobain -
180ml koue botter, in blokkies gesny
1 houer (230g) roomkaas
250ml suurroom of crème fraiche
Voorverhit oond tot 180C. Smeer 'n koekpan van 20 cm x 25 cm en voer uit met bakpapier. Smeer weer. Verwerk meel, suiker, sout, klapper en hawermout in 'n voedselverwerker tot fyn. Voeg botter by en pols tot die mengsel klam krummels vorm. (Indien mengsel te droog lyk, voeg yswater bietjie vir bietjie by tot krummels vorm wat aan mekaar vassit.) Druk deeg in die voorbereide pan. Bak kors vir sowat 25 minute tot goudbruin. Verwyder uit oond. Klits bestanddele vir die vulsel goed saam en giet in die kors. Bak sowat 20 minute tot net ferm. Meng ál die bestanddele vir die bolaag saam en skep versigtig oor die kaaskoekvulsel. Bak vir vyf minute tot dit teen die kante borrel. Haal uit die oond en laat afkoel tot kamertemperatuur. Verkoel vir minstens twee uur en sny dan in blokkies. Bêre in die yskas. Lewer sowat 25 blokkies.
HEUNINGKOEK (SOOS AAN DIE BINNEKANT VAN DIE CRUNCHIE SJOKOLADE)
Spuit ‘n ‘n koekpan met kleefwerende kossproei. Smelt die suiker, heuning en botter in ‘n groot kastrol oor matige hitte en roer deurentyd. Sit ‘n suiker termometer in die kastrol en laat prut vir 7-8 minute of tot dit 150C bereik het. By 150C bereik suiker die hardekraakstadium. Die stadium kan ook getoets word deur die suiker in ‘n glas water te drup. Die suiker is bros wanneer dit gebyt word en dit nie aan jou tande vas sit nie. Verwyder van die hitte en verwyder die termometer. Voeg die koeksoda by en roer tot goud en skuimerig. Gooi in die bereide koekpan en laat hard word. Haal uit en breek in stukke. Lewer 8 porsies.
HOENDER DER HOENDERS
1-1.2kg hoenderdye en boudjies
geurmiddels en sout na smaak
410g heel, geskilde tamaties
410g perskeskywe in hul sap
Verwyder alle vet en velle aan die hoenderstukke. Plaas die stukke in ‘n groot mikrogolf bestande bak met die dikste dele aan die buitekant. Bedek en mikrogolf dit 10 minute by 100% krag. Draai hoenderstukke om en mikrogolf dit ‘n verdere 5 minute by 70% krag. Haal die hoenderstukke uit en hou die aftreksel. Geur die hoenderstukke. Dreineer die tamaties en vul die sap met hoenderaftreksel aan tot 750ml. Giet dit in die bak waarin die hoenderstukke gaargemaak is. Voeg die rys en stampkoring by en geur met sout. Bedek en mikrogolf die mengsel 20 minute by 100% krag.Roer dit goed, bedek weer en hou dit eenkant. Skil en kap die uie fyn. Verhit die olie ‘n minuut by 100% krag. Roer die uie by, bedek en mikrogolf 2-3 minute by 100% krag. Rangskik intussen die hoenderstukke op die rysmengsel in die bak. Skep die tamatiemengsel oor. Rangskik die perskeskyfies bo-op en giet die perskesous ook oor. Bedek en mikrogolf dit 10 minute of totdat die hoenderstukke gaar is by 70% krag. Bedien warm saam met groen groente of ‘n mengelslaai. Lewer 6 porsies.
HOENDER EN AARTAPPELKERRIE
1kg hoenderborsies, gefileer
2 groot uie, in dun skywe gesny
10ml elk komynsaad en vinkel
5ml fyn gedrukte knoffel
2 groen brandrissies fyn gekap
5ml gharum masala
½ bossie vars koljander, gekap
4 aartappels in kwarte gesny
Meng masala, meelblom, sout en peper. Rol hoenderborsies in hierdie mengsel, skud oortollige meel af. Verhit kookolie en botter in ‘n kastrol en braai hoenderborsies aan albei kante tot liggies verbruin. Verwyder hoender en hou eenkant. Soteer uie, komynsaad, vinkel en lourierblaar tot uie sag en deurskynend is. Kap tamaties en voeg by uie in kastrol. Voeg masala, borrie, knoffel en brandrissie asook aartappel kwarte by. Plaas hoender terug in kastrol en prut tot die hoender gaar en aartappels sag is. Voeg die jogurt by en verhit tot deurwarm. Moenie die mengsel laat kook nie aangesien die jogurt sal skif. Sprinkel die gharum masala en koljander oor net voor die hoender voorgesit word.
HOENDER EN BABA-UI KERRIE
5ml gemaalde komyn
3 selderystingels, opgekap
2 x 410g blikke opgekapte tamaties
4 wortels, opgekap
hoenderaftreksel vir kook
Verbruin die hoender aan albei kante in ‘n bietjie olie. Verwyder en plaas eenkant. Braai die uie en speserye in dieselfde pot. Plaas die hoender terug in die pot, roer om te meng, en gooi dan die tamaties by. Prut vir 5 minute. Gooi die groente by en bedek met hoenderaftreksel. Prut, bedek vir 45 minute – 1 uur. Haal die deksel af en kook vir nog 25 minute, tot die sous verdik. Geur na smaak met sout en peper en roer die vars koljander by. Bedien warm saam met gestoomde basmatirys. Lewer 6 porsies.
HOENDER EN BILTONG RYSSLAAI
30ml vars lemoensap
3ml fyn komyn
1 avokado, in repies gesny
500g hoenderbors-repies, in botter gebraai
250ml biltong, dun gekerf
6 stingeluie, gekap
handvol vars koljanderblare vir garnering
Meng die slaaisousbestanddele. Klam die rys liggies met die sous aan en skep die res in ‘n bakkie om apart voor te sit. Skep die rys op ‘n dienbord en rangskik die res van die bestanddele bo-op. Rond af met koljanderblare. Lewer 6 porsies.
HOENDERROL MET FETA EN DRAGON
'n Geurige én kleurige gereg wat warm of koud voorgesit kan word.
1 hoender (so 1,5 kg) 1 groot ui, gekap
125 ml wit wyn kruiesakkie: tiemie, vinkel en dragon
sout en swart peper 15ml botter
15ml vermicelli 15ml sago
1 eiergeel sap van een suurlemoen
handvol vars dragon, grof gekap 1 rol (400 g) blaardeeg
geel van 1 eier, gemeng met melk 8 dun jong worteltjies, geskraap
6 klein agurkies 1 skyf fetakaas, in repe gesny
Sny hoender in stukke en plaas saam met gekapte ui in 'n swaarboompot. Voeg wyn by. Bind kruie in 'n moeseliensakkie en plaas by vleis in pot. Kook stadig tot vleis sag is en maklik van die been afval. Voeg botter, vermicelli en sago by en roer versigtig om te voorkom dat dit aanbrand. Verwyder sakkie kruie, haal al die groot bene uit en voeg een eiergeel en suurlemoensap by. Roer dragon by. Stel oond solank op 180CC. Rol deeg uit en smeer hoendervulsel dik daaroor. Rangskik worteltjies, agurkies en fetakaas bo-op. Rol op en smeer deeg met eiergeel en melk. Maak dwarssnitte in die deeg. Bak 30 minute tot goudbruin. Sny in skywe sodat groente in elke skyf sigbaar is. Sit warm of koud voor met slaai of roerbraai-groente.
HOENDER-EN BOTTERSKORSIE LASAGNE
4 hoenderborsie, in blokkies gesny
750g botterskorsie, in blokkies gesny
5ml gedroogde knoffelpoeier
125g wit lasagne-velle
Voorverhit oond by 180C. Verhit kookolie in ‘n groot pan en braai die uie en hoender tot goudbruin. Hou eenkant. Kook die botterskorsie en hoenderaftreksel in dieselfde pan tot gaar en die vloeistof letterlik weggekook het. Voeg die hoender by die botterskorsie saam met die geurmiddels. Skep ‘n derde van die hoendermengsel in ‘n gesmeerde oondbak en pak ‘n laag lasagne-velle op, gevolg deur nog ‘n derde van die hoendermengsel. Giet die helfte van die witsous oor en pak nog ‘n laag lasagne op. Skep die orige hoendermengsel en die res van die witsous oor, sprinkel kaas bo-op en bak 30 minute tot goudbruin.
Smelt die margarien oor lae hitte in ‘n kastrol. Voeg die koekmeelblom en sout by en roer baie goed met ‘n houtlepel. Voeg die melk bietjie-bietjie by en roer aanhoudend tot die sous verdik.
HOENDERKASSEROL MET PIKANTRISSIES (PEPPADEWS)
125ml koekmeelblom gegeur met hoenderspeserye
150g knopiesampioene, in skywe gesny
1 klein soetrissie, in blokkies gesny
100ml gekapte peppadews
20ml pietersielie, fyn gekap
Geur die hoender met sout en peper en rol in die meel. Verhit 60ml botter in ‘n groot pan en braai die hoender tot goudbruin en byna gaar. Hou eenkant. Verhit die res van die botter en soteer die ui, knoffel, sampioene en soetrissie ‘n paar minute. Voeg die hoender, peppadews, aftreksel en pietersielie by. Geur met suiker en prut sowat 20 minute of tot gaar. Roer room by en verhit oor lae hitte tot verdik. Garneer met pietersielie. Lewer 4 porsies.
HOENDERSLAAI MET GEMMER
3 lourierblare bossie gemengde kruie
1 stuk gemmerwortel, geskil,gerasper
Meng alle mayonnaise bestanddele saam, geur en verkoel. Kook hoender liggies gaar in wyn en hoenderaftreksel, asook met kruie, peperkorrels en lourier blare. Sodra gaar, verwyder lourierblare, en sny hoender in stukkies. Meng hoender met seldery en pietersielie. Meng met gemmer mayonnaise.
2.5ml droë gemengde Italiaanse kruie
6 hoenderborsies, ontvel, ontbeen, in blokkies gesny
knippie droë salie
30ml parmesaankaas, fyn gerasper
Kook pasta in borrelende soutwater met bietjie olie daarin tot net gaar. Dreineer en roer bietjie bietjie olie by, sodat pasta nie aanmekaar vassit nie. Bedek en hou eenkant. Verhit olie en soteer sampioene vir 3 minute. Voeg hoenderblokkies by en soteer tot gaar. Voeg kruie, sout en peper by en soteer nog bietjie. Voeg whisky by en laat kook sodat die alkohol kan verdamp. Roer kase, blatjang en room by. Voeg pasta by. Roer deur en laat prut met deksel op tot deurwarm. Sit dadelik voor. Lewer 4 porsies.
‘n Smaaklike manier om hoender op die spyskaart af te wissel..
1 groot selderystingel, in skyfies gesny
2 hoenderekstrakblokkies, opgelos in 500ml kookwater
125ml gedroogte perskes
Meng die meel, kerriepoeier, mosterd en sout saam. Rol die hoender in die mengsel tot goed bedek. Verhit die olie en braai die hoenderporsies tot goudbruin. Verwyder, dreineer en hou warm. Braai die uie en seldery in die oorblywende olie, dreineer oortollige olie en voeg dan die voorbereide ekstrak by. Voeg die hoender, aartappels en perskes by en prut vir 30 minute.
JASMYNRYS EN FETA KOEKIES
15ml botter, gesmelt
70ml droë broodkrummels
410g gekapte tamaties
handvol vars basiliekruid, gekap
3 mediumgrootte tamaties, gesny
Kook of stoom die rys vir sowat 15 minute. Dreineer goed en laat afkoel. Voorverhit die oond tot 180C. Smeer muffinpannetjies met ‘n bietjie gesmelte botter en sprinkel broodkrummels in. Maak seker die broodkrummels bedek die holtes van die muffinpannetjies. Skud die oortollige broodkrummels uit. Meng die res van die bestanddele, buiten die vars tamaties. Verdeel die mengsel in die pannetjies en sit ‘n tamatieskyfie bo-op elke koekie. Bak vir 35-45 minute. Toets met ‘n dun pennetjie of koekies gaar is. Laat effens afkoel in pannetjies voor jy dit uithaal. Sit warm of koud voor. Lewer 12-14 koekies.